- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Războiul din Ucraina, ziua 749. Kievul a lovit clădirea serviciilor secrete ruse (FSB) / Zeci de drone au atacat obiective militare ruse peste graniţă / Atacuri ruseşti în mai multe zone din Ucraina
- Ucraina a reuşit să lovească şi să avarieze o clădire a serviciilor de securitate ruseşti (FSB) din regiunea de frontieră Belgorod, potrivit agenţiei de presă de stat TASS.
- Vladimir Putin a anunţat, în cadrul unui interviu pentru televiziunea de stat Rossya-1, că Rusia este pregătită pentru un război nuclear.
- Preşedintele Vladimir Putin anunţă că Rusia va desfăşura trupe şi armament la graniţa cu Finlanda..
Ucraina a lovit clădirea serviciilor secrete ruse (FSB). Zeci de drone au atacat obiective militare ruse peste graniţă
UPDATE Statul Major General: Rusia a pierdut 426.870 de soldaţi în Ucraina începând cu 24 februarie 2022
Rusia a pierdut 426.870 de soldaţi în Ucraina de la începutul invaziei sale la scară largă, la 24 februarie 2022, a raportat Statul Major General al Forţelor Armate ale Ucrainei la 13 martie.
Acest număr include 980 de pierderi suferite de forţele ruseşti doar în ultima zi.
UPDATE UNICEF oferă un grant de 18 milioane de dolari pentru finanţarea educaţiei din Ucraina
Ucraina va primi 18 milioane de dolari de la Education Cannot Wait, un fond susţinut de UNICEF, pentru a oferi sprijin educaţional copiilor afectaţi de război, a anunţat ministrul ucrainean al educaţiei, Oksen Lisovyi, în cadrul unei ceremonii de semnare la Naţiunile Unite din New York, la 12 martie.
Subvenţia, administrată de Fondul Naţiunilor Unite pentru Copii (UNICEF), va sprijini indirect 150.000 de copii, oferind în acelaşi timp fonduri pentru formarea profesorilor, extinderea iniţiativelor de învăţare digitală şi oferirea de oportunităţi alternative de educaţie, scrie Kyiv Independent.
Discutând despre aderarea Finlandei la NATO, Putin a părut să respingă importanţa acesteia, dar a promis că va trimite trupe la graniţă.
"Acesta este un pas absolut lipsit de sens din punctul de vedere al asigurării propriilor interese naţionale", a spus preşedintele rus, în cadrul unui interviu pentru televiziunea de stat Rossya-1.
"Nu am avut trupe acolo [la graniţa finlandeză], acum vor fi acolo. Nu existau sisteme de distrugere acolo, acum vor apărea".
UPDATE Sursă: Atacurile unor rafinării şi depozite de petrol din Rusia, coordonate de serviciul de securitate ucrainean
Serviciul de securitate ucrainean a fost în spatele atacurilor care au vizat mai multe rafinării şi depozite de petrol din Rusia, a anunţat o sursă din Ucraina. Atacurile nocturne au avut consecinţe "semnificative", mai susţine sursa.
Serviciul de securitate al Ucrainei a coordonat valul de atacuri cu drone asupra rafinăriilor ruseşti, a declarat o sursă ucraineană pentru Reuters.
Atacurile de la Ryazan, Kstovo şi Kirishi au făcut parte dintr-o strategie a Ucrainei de a atacă obiectivele economice ale Rusiei, a mai arătat sursa citată şi de Sky News.
"Judecând după videoclipurile online, consecinţele au fost destul de semnificative", a explicat aceasta.
Forţele de apărare ucrainene au lansat drone şi către o bază aeriană rusă din Buturlinovka şi un aerodrom militar din regiunea Voronezh.
ŞTIREA INIŢIALĂ:
Ucraina a efectuat atacuri aeriene de amploare în mai multe regiuni de frontieră ruseşti.
"Forţele armate ucrainene au atacat clădirea FSB din Belgorod cu ajutorul unui UAV, raportează serviciile operaţionale", a precizat agenţia rusă de presă TASS, adăugând că nu au existat victime.
Regiunea se află la graniţa cu Ucraina, lângă Harkov.
Potrivit mai multor rapoarte, încă neconfirmate, zeci drone ucrainene au atacat obiective militare ruse peste graniţă.
Aceaste atacuri urmează unei ofensive similare cu drone ieri, care a avut loc chiar înainte ca grupuri paramilitare, presupus a fi formate din partizani ruşi cu sediul în Ucraina, să efectueze atacuri în Belgorod şi Kursk.
Armata rusă a confirmat incursiunea, pe care a atribuit-o Ucrainei, şi a declarat că a ucis aproximativ 234 de luptători.
Urmărește Mediafax pe Instagram ca să vezi imagini spectaculoase și povești din toată lumea!
GANDUL.RO